cyanic-selkie/wikianc huggingface dataset:
NGC 4311
Други поделби
Проучување на NGC 4311 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 108; додека во Каталогот на основни ѕвезди (GSC) е групиран под бројот 1991. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 64.
Користена литература
Uppsala Astronomical Observatory, 1973. (15,543)
ФК Хоганг Јунајтед
Хоганг Јунајтед Фудбалски Клуб е професионален фудбалски клуб од Сингапур кој се натпреварува во С.Лигата.
Историја
Марин Кестл Јунајтед клуб, еден од претходниците на клубот Сенкганг Пунгол, беше формиран во 1981 година од страна на жителите на Marine Parade, со првична цел да игра на турнири за седум играчи, кои беа многу популарни во тоа време. Име на клубот стана по Њукасл Јунајтед ФК од Англија кој го посети Сингапур во 1981 година. Сите членови на тимот и жителите на Марин Параде, навивачи на Њукасл Јунајтед, одлучија да го назначат името на клубот како Марин Кестл Јунајтед ФК.
Марин Кестл Јунајтед беше регистриран во регистарот на општество на Сингапур на 19 октомври 1981 година. Во 1982 година, четири годишната програмата за развој на младите играчи е изготвена, со цел да развиваат и произведуваат играчи за клубот од 1986 година наваму. Овој план се покажа како успешен за многу играчи кој беа избрани да го претставуваат Сингапур во различни младински турнири.
Достигнувањата на Марин Кестл на сениорско ниво иако не беа премногу импресивни и во годините што доведуваа до формирање на С.Лигата во 1995 година. Клубот се применува да биде еден од осумте тима кои ќе учествуваат во С.Лигата, но не беше избран од страна на Фудбалската асоцијација на Сингапур. Во текот на следните две години, клубот се обиде да се покаже пред скептиците дека имаат она што е потребно за да се приклучат во елитната лига во Сингапур. Стигнаа до ФА Куп полуфиналето во 1995 година, станаа шампиони на Националната фудбалска лига во група во 1996 година, и беа второпласирани во Националната фудбалска лига-дивизија 1 во 1997 година.
По ова, Марин Кестл Јунајтед успешно се преименува за да се приклучат на С.Лигата во 1998 година. Тие станаа единаесеттиот тим кој се приклучи во оваа лига, заедно со ФК Гомбак Јунајтед. Сепак Марин Кестл првично не уживаат во многу успех во С.Лигата. Тие завршија на дното на лигата во првите две сезони. Во 2000 и 2001 година, тие се качија едно место за да завршат единаесетти од дванаесет екипи, пред ФК Балестиер Калса. Во 2002 година, Марин Кестл ФК го промени своето име во Сенгканг Марин ФК. Марин Кестл ги игра своите натпревари во С.Лигата на стадионот Хоганг, и промената на името беше направена со цел да дојдат повеќе навивачи во близина на Сенгканг областа. Таа година, настапите на тимот беа се подобри, и тие завршија на осмото место, нивниот највисок финиш некогаш.
Во 2003 година, Сенгканг Марин заврши на осмото место во лигата, повторно, но беше принуден да се повлече од лигата поради финансиски тешкотии. Двата тима Сенгканг Марин и ФК Јуронг ја напуштија лигата откако во 2003 година и покрај тоа што завршија на средината на табелата не можат да си дозволат да учествуваат. Во 2005 година, Паја Лебар Пунгол фудбалскиот клуб се приклучи на С.Лигата и завршил десетти во својата дебитантска сезона. (Пред да се приклучи на С.Лигата, тимот претходно беше познат како Паја Лебар Кован фудбалски клуб). Кога Сенгканг Марин ФК и Паја Лебар Пунгол ФК го одиграа својот натпревар на стадионот Хоганг во 2006 година двата тима одлучија да соработуваат со нивните ресурси и се соединуваат за да формираат клуб со име Сенгканг Пунгол фудбалски клуб кој ќе игра во С.Лигата. Ново-споениот клуб заврши на единаесеттото место во 2006-тата.
Во 2011 година, клубот е ребрендиран како Хоганг Јунајтед ФК со цел да се идентификуваат со соседството на нивниот стадион (Хоганг стадион) кој е сместен во Хоганг Ново Место. Домашнот стадион на клубот, Хоганг стадионот, исто така беше дом и на неговите претходници, Паја Лебар Пунгол ФК и Сенгканг Марин ФК.
Граф
Граф — апстрактен математички објект. Цртежот кој се состои од јазли и гранки е само геометриски приказ на графот. Сепак, вообичаено е таквата слика да се нарекува граф. Бидејќи графот е составен од јазли и гранки кои поврзуваат по два јазли, тогаш од таму е можно да се изведе формалната дефиниција на графот.
Оваа општа дефиниција ни овозможува да го примениме графот не само во математиката, туку и во информатиката, електротехниката и инженерството воопшто, како и во хемијата, лингвистиката, економијата и многу други области.
Дефиниции
Како што беше претходно споменато, при дефинирањето на поимот граф, користиме термини од теоријата на множества. Така една строга дефиниција гласи
Дефиницијата за таков мултиграф би била:
Во секој случај, графот е зададен ако се зададени две множества, множество јазли и множество гранки.
Видови графови
Граф кој има конечен број на јазли се нарекува конечен граф. Аналогно на тоа, графот со бесконечен број јазли се нарекува бесконечен граф.
Ако не е важно дали гранката на графот AB е иста со BA и тоа важи за сите гранки на графот, тогаш ρ е симетрична релација, а графот е симетричен или неориентиран. Во таквите графови, стрелките на цртежот се изоставуваат.
Ако сите гранки на графот имаат стрелки, односно се ориентирани, тогаш целиот граф е ориентиран или антисиметричен.
Поими
Гранка на граф што започнува од еден јазол и завршува во истиот тој јазол се нарекува јамка.
Неповрзан граф се состои од најмалку два неповрзани дела. Таквите делови се нарекуваат компоненти на поврзаност на графот.
Ако, со отстранување на еден јазол од графот, тој се распадне, односно се зголемува бројот на компоненти на поврзаност, тогаш тој јазол е артикулационен јазол.
Степен на јазол на граф е бројот на гранки на графот што имаат крај во јазолот. Ако гранка поврзува јазол со себе, тогаш таа се брои двапати.
Гранката што го поврзува јазолот со степен еден е висечка гранка.
Дреново (Петричко)
Дреново — село во Петричко, Пиринска Македонија, денес во општината Петрич на Благоевградската област, југозападна Бугарија.
Османлиско Царство
Селото се споменува во османлиски дефтер од 1570 година со името Дреново. Во истата година, во селото живееле 3 муслимански семејства и 84 христијански семејства.
Во текот на 19 век, селото било чисто македонско и се наоѓало во составот на Петричката каза. Во „Етнографија на Адријанопол, Монастир и Салоника“ се вели дека во 1873 г.Дреново (Drianovo) е село со 55 семејства и 190 Македонци. Според статистиката на Васил К’нчов („Македонија. Етнографија и статистика“) во 1900 година селото имало 200 жители, сите Македонци. Селото било под влијание на Бугарската егзархија. Според податоците на секретарот на егзархијата Димитар Мишев („La Macédoine et sa Population Chrétienne“) во 1905 година во селото живееле 208 Македонци под врховенството на Бугарската егзархија.
Бугарија
По крајот на Балканските војни, селото било вклучено во составот на Бугарија.
Список на државни водачи во 516 година
Ова е список на државни водачи во 16 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Каматна капа
Каматна капа (англиски: interest rate cap) претставува договор меѓу две страни каде што купувачот на капата прима определен надомест од продавачот (потписникот) на капата ако референтната каматна стапка надмине некое максимално ниво. Каматната капа спаѓа во групата на финансиски деривати и претставува еден вид опција.
Особености
При склучувањето на договорот, двете страни се договараат за номиналниот износ на договорот, максималното ниво на каматната стапка, временскиот период на пресметка на каматата и рокот на важење на договорот.
Каматните капи обично гласат на некоја каматна стапка на пазарот на пари (ЛИБОР, каматната стапка на државни записи, каматната стапка на комерцијални записи, итн.), а како продавачи (потписници) на каматни капи се јавуваат инвестициските и големите комерцијални банки. Како и сите опции, каматните капи претставуваат еден вид осигурување и затоа, нивниот купувач му плаќа на продавачот одредена премија, изразена како процент од номиналната вредност на договорот.
Заштита од каматен ризик
Каматната капа му гарантира на купувачот некоја максимална каматна стапка и, на тој начин, таа ја ограничува неговата изложеност на ризикот од пораст на каматните стапки. Со други зборови, купувачот на каматната капа е сигурен дека неговите каматни расходи нема да пораснат над некое одредено ниво. Во таа смисла, каматната капа претставува куповна опција што гласи на некоја каматна стапка, затоа што му овозможува на купувачот да позајмува по одредена загарантирана каматна стапка. Бидејќи пресметката на каматата и евентуалната исплата на обесштетувањето се врши во одредени временски интервали, договорот за каматна капа, всушност, претставува серија на поединечни куповни опции со иста извршна цена.
Пример за каматна капа
Ако една банка се финансира од кусорочни депозити (евродоларски депозити или потврди за депозити), тогаш таа е изложена на ризикот од пораст на каматните стапки. Оттука, банката може да купи договор за каматна капа на каматната стапка на тримесечните државни записи со интервал на пресметка од три месеци. Ако на првата пресметковна дата, каматната стапка на државните записи е повисока од каматната капа, банката ќе добие отштета во висина на разликата меѓу пазарната каматна стапка и каматната капа, сето тоа помножено со номиналната вредност на договорот. На пример, ако тековната каматна стапка на државните записи изнесува 6,5%, додека каматната капа изнесува 6%, а номинална вредност е 30 милиони долари, на првата пресметковна дата, банката ќе добие 37 500 долари (0,005 х 30 милиони х 90/360). Ако на втората пресметковна дата, по истекот на следните три месеци, каматната стапка на државните записи изнесува 5,8%, нема да има никакво плаќање меѓу двете страни на договорот. Според тоа, ако пазарната каматна стапка е пониска од извршната цена, купувачот на каматната капа нема да добие ништо.
Бофцен (слободна област)
Бофцен (Boffzen) — слободна област во округот Холцминден, во сојузната покраина Долна Саксонија, Германија. Името на областа доаѓа од соседната општина Бофцен. Областа целосно се наоѓа на ридовите Золинг.
Има површина од 23,37 км2 и се граничи со градот Холцминден на север и на исток, со општините Дерентал и Лауенферде на југ и со општините Фирстенберг и Бофцен на запад во истиот округ. Покрај нив, на запад дели мала граница со округот Хекстер во покраината Северна Рајна-Вестфалија.
Слободната област е ненаселена. Иако таму нема пријавени жители, од административни причини ѝ е доделен управниот број 03 2 55 501.
Ристо Брезјанин
Ристо Трифуновски Брезјанин (Брезно, тетовско, 1907 – Скопје, 1968) — македонски инфектолог.
Животопис
Ристо Брезјанин — роден во тетовското село Брезно во 1907 година. Тој е најстариот од трите браќа Ристо, Илија и Диме. Неговиот брат Илија Трифуновски 1913-1986 имал завршено Правен факултет во Белград и бил Републички Јавен обвинител во Социјалистичка Република Македонија а подоцна и еден од првите адвокати во Тетово. Диме Трифуновски, најмалиот брат, имал завршено кројачка академија во Париз и работел како дворски шнајдер при кралот на Кралевството на Југославија. За жал, Диме починал многу млад. Семејството на Ристо Брезјанин своите корени ги влече од старо словенско семејство од Лазарополе. Нивниот предок Јорго влегол во конфликт со Турците. Имено, се обиделе да му ги грабнат ќерките, при што Јорго во одбрана ги убил Турците, го запалил целиот свој имот во Лазарополе и потоа избегал на север сè до селото Теарце. Подоцна, и тука го пронашле Турците, поради што Јорго со семејството се преселил на падините на Шар Планина, во сливот на Теаречка Бистрица. Тука Јорго го оставил своето семејство а тој продолжил да бега од турскиот аскер, притоа криејќи се по густите шуми на шарпланинскиот предел. Бил опеан и во народна песна "доле Јорго, капа ти се гледа". Семејството Јорговци е основоположник на селото Брезно, за кое се велело "Брезно-комитско гнездо". При крајот на XIX век, семејството на Ристо се преселува во Тетово каде и ден-денес постои т.н. брезјанско маало. Ристо Брезјанин толку многу се гордеел со своите корени, што и своето презиме го променил од Трифуновски во Брезјанин. Медицински факултет завршил во Букурешт, Романија во 1934 година. Како општ лекар работел во Тетово. Подоцна доаѓа во Скопје и од 1944 година бил лекар на Интерното одделение на Земската болница. Го формирал Инфективното одделение, кое подоцна прераснува во Инфективна клиника на Медицинскиот факултет во Скопје. Во 1948 година добил звање спец. инфектолог, а во 1958 примариус. Напишал повеќе учебници за Средното медицинско училиште, каде што предавал, и околу 70 труда за разни области на медицината и здравствената култура во Македонија, а во ракопис оставил Историја на медицината во Македонија.
Преспански крст
Крстот бил подигнат во 2000 година од страна на дарители, мештани и иселеници.
Местоположба
Крстот е подигнат на ридот Горица, што се наоѓа над селото Подмочани, од каде се пружа одличен поглед на Преспанската Котлина и на Преспанското Езеро.
Градба
Преспанскиот крст е висок 30 и широк 30 метри. Осветлен е со 14 рефлектори и се гледа од сите страни на Преспа.
Изградбата на крстот, но и на целиот комплекс, чинела стотици илјади американски долари.
Ајмен (слободна област)
Ајмен (Eimen) — слободна област во округот Холцминден, во сојузната покраина Долна Саксонија, Германија. Името на областа доаѓа од соседната општина Ајмен. Областа целосно се наоѓа на ридовите Хилс.
Има површина од 12,91 км2 и се граничи со слободната област Гриненплан на север, со слободната област Венцен на север и на исток, со општината Ајмен на југ и со градот Ешерсхаузен и со слободната област Ешерсхаузен на запад во истиот округ.
Слободната област е ненаселена. Иако таму нема пријавени жители, од административни причини ѝ е доделен управниот број 03 2 55 502.
Зојчене
Зојчене — село во Петричко, Пиринска Македонија, денес во општината Петрич на Благоевградската област, југозападна Бугарија.
Географија и местоположба
Селото се наоѓа на 25 километри северозападно од градот Петрич, во планински регион. Селото се наоѓа на надморска висина од 1095 метри. Атарот на селото зафаќа простор од 5.749 км2.
Османлиско Царство
Селото било под влијание на Бугарската егзархија. Според податоците на секретарот на егзархијата Димитар Мишев („La Macédoine et sa Population Chrétienne“) во 1905 година во селото живееле 416 Македонци под врховенството на Бугарската егзархија.
По избувнувањето на Балканските војни во 1912 година, 11 лица од селото биле доброволци во Македонско-одринските доброволни чети.
Бугарија
По крајот на Балканските војни, селото било вклучено во составот на Бугарија. До 1947 година Зојчене е мала на поранешното село Игуменец.
Унгарски национален природен историски музеј
Фондација
Во 1802 година грофот Ференц Сеченини ја понудил својата библиотека и неговата нумизматичка колекција во корист на унгарската нација, со цел да се утврди основата на идната национална библиотека и научен и образовен центар. Оваа фондација довела до Унгарскиот национален музеј (и библиотеката Сечени ). Во рамките на музејот, минералната колекција на Џулијана Фестетика, сопруга на пребројувањето, служеше како потекло на идните колекции на природна историја.
Првата палеонтолошка колекција била подарок на надвојводата Рајнер во 1811 година, а првата зоолошка колекција била купена истата година. Во 1818 година му бил понуден хербариумот на Пал Китебел во музејот, што довел до нов ботанички оддел.
Во времето на унгарската револуција против Австриската империја во 1848 година, минералната колекција засолнила околу 13.000 примероци и зоолошката збирка околу 35.000 примероци. Сепак, во периодот по падот на револуцијата, единствената голема промена било стекнувањето на збирките на Кралското унгарско Природноисториско општество во 1856 година.
Од 1870 година, Унгарскиот национален музеј имал посебни одделенија зоологија, ботаника и минералогија. Големината на овие колекции надминала 1 милион примероци до крајот на XIX век.
Помеѓу светските војни
Во 1927 година, кога Будимпешта била домаќин на Десеттиот Светски Конгрес на зоологија, колекцијата на инсекти имала околу 3 милиони примероци, така што морала да се премести во зграда во улицата Барос. Постојано зголемените колекции биле пренатрупани и тешко се одржувале во рамките на Националниот музеј, со што било формиран делумно посебен музеј за природна историја во 1933 година.
Повеќето ботанички колекции загинале за време на војната.
По Втората светска војна
За време на револуцијата 1956 година против советската окупација, артилериските снимки ја погодиле главната зграда на Националниот музеј. Африканската изложба и поголемиот дел од минералошките и палеонтолошките збирки загинаа. Понатаму, зградата Барос Стрит, исто така, била погодена неколку дена подоцна. 36.000 препарирани птици, 22.000 јајца птици, 13.000 риби, 40.000 водоземци и влекачи, 500.000 мекотели, 60.000 видори и 200.000 диптери биле изгорени, заедно со 100.000 тома научни книги и реприза. (Многу од животинските примероци биле чувани во алкохол. )
Неколку години по падот на револуцијата, Зигмонд Széchenyi направил експедиции за лов на игра во Африка за да го замени она што беше изгубено на изложбата во Африка, барем делумно. Од 1960-тите и 1970-тите истражувачите на музејот честопати патувале кон трети светски советски сојузници, како што се Северна Кореја, Виетнам , Куба и Монголија , па сега во музејот се сместени значителни збирки што се однесуваат на флората и фауната на овие земји до денес.
Во 1979 година, Одделот за ботаника се пресели во историска зграда дизајнирана од Оден Лехнер, еден од најпрестижните архитекти во земјата.
Функции
Музејот ги има следните одговорности:
Структура
Главните оддели:
Исто така, Одделот за образование и изложби е одговорен за планирање и градење на изложби, за организирање на посетители-пријателски, интерактивни програми, како и за унапредување на музејските образовни активности.
Публикации
Музејот објавува неколку книги и четири периодични изданија, меѓу кои и Acta Zoologica Academiae Scientiarum Hungaricae.
Список на државни водачи во 1483 година
Ова е список на државни водачи во 483 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Светско првенство во ракомет за мажи 2023
Светското првенство во ракомет за мажи 2023 ќе биде 28. по ред светско првенство организирано од Меѓународната ракометна федерација. Ќе се одржи во Шведска и Полска од 12 до 29 јануари 2023.
Кандидатури
За организирање на првенството првично биле заинтересирани осум држави:
Сепак, до крајниот датум за поднесување пријави 15 април 2015, само три држави доставиле документи за жрепката за домаќин. На 21 април 2015 било објавено дека Шведска и Полска имаат договорено намера заедно да го организираат првенството:
Полска и Шведска се избрани за домаќини на конгресот на ИХФ одржан на 6 ноември 2015. Ова ќе биде прво учество на Полска како домаќин на светско ракометно првенство.
Сали
Ова првенство ќе се одржи во 9 градови (шест во Полска и три во Шведска): Гдањск, Лоѓ, Вроцлав, Катовице, Гливице, Краков, Стокхолм, Малме и Гетеборг. Првиот натпревар и финалето ќе се одиграат во Стокхолм.
Жрепка
Извлекувањето ќе се одржи на 2 јули 2022 во симфонискиот оркестар на полското национално радио во Катовице
Судии
Судиските парови беа избрани на 16 ноември 2022.
Диса
Диса е хероина на шведската легендарна сага, документирана од Олаус Магнус, во 1555 година. Се верува дека е од средниот век, но вклучува старонордиски теми.
Ја разработил Јоханес Месениус во неговата драма Диса, која била првата историска драма на шведски јазик и била одиграна во Дистинг од 1611 година. Тоа било претставено и во претерано издание од Олаус Рудбек во неговата Атлантика (1685–89)
Синопсис
Во времето кога богот-кралот Фрејр (или кралот Сигтруд) владеел во Шведска, имало глад. Долгиот мир за време на владеењето на Фрејр во голема мера го зголемил населението на Шведска сè додека земјите повеќе не можеле да ја поддржат доволно.
Кралот и поглаварите одлучиле дека населението мора да биде уништено со убивање на сите постари, болни и хендикепирани и со нивно жртвување на Один. Меѓутоа, Диса, ќерката на поглаварот Сигстен од Венгарн во Упланд, била вознемирена од ова сурово решение. Таа со потсмев им зборувала на кралот и на поглаварите за нивната мудрост и тврдела дека има помудри совети.
Таа го положила тестот со впрегнување на двајца млади мажи на санка. Кај санката имало двојаре и едната нога ја имала над козата, а другата во санка. За облека имала мрежа, а при полна месечина при самракот пристигнувала кај кралот на третиот ден по јул, сите месеци имале 30 дена, а последниот месец бил крајот и годината.
Демоцидот бил откажан, а според наредбата на новата кралица Диса, имало ждрепка, така што дел од населението требало да ја напушти Шведска (тогаш ограничена на Свеланд), за северните региони кои подоцна биле наречени Норланд каде што требало да се населат и да ја обработуваат земјата.
Мудроста на Диса била толку високо ценета што многу спорови ѝ биле префрлени на Среднозимската блот во храмот во Упсала, која од тоа време била наречена Дисблот и разочарување.
Диса како извор на инспирација
Сагата ја обработил Јохан Целзиус во прозната драма Диса (1687), која била адаптација на сценската игра на Месениј во стихови. Подоцна ја адаптирал Јохан Габриел Оксенстиерна во поетското писмо Диса (1795), а во четвртата песна од поемата Жетварите (1796). Во т.н. Уништување на вториот кат на замокот Венгарн, постојат осум големи слики прикажани сцени од сагата Диса. Претходно се верувало дека тие се дела на Дејвид Клокер Еренстрал, но според Август Хар, тие се само дело на занаетчии засновани на копии од композициите на Еренстрал, кои биле објавени како офорт. Еден од овие гравури била основата на приказите на таписеријата кои делумно се сочувани во Стокхолмската палата и палатата Улриксдал. Под секоја слика има стихови кои даваат објаснувања на латински и шведски.
Во „ Блед оган“ од Владимир Набоков, сопругата на последниот Земблански крал се вика Диса и се вика Војвотката од Пејн.
Инспирација за името на орхидејата Родот Диса
Ботаничар Карл Петер Тунберг прогласен за Диса родот орхидеи врз основа на легендата Диса. Грбниот сепал на некои орхидеи Диса има изглед на мрежа кој потсетува на мрежата во која Диса се појавува пред кралот Фрејр.
Ангина пекторис
Ангина пекторис или само ангина, е градна болка предизвикана од исхемија (недостаток на крв, а со тоа недоволен доток на кислород и недоволно исфрлање на штетни материи) на срцевиот мускул, најчесто заради затнување или спазам на коронарните артерии (срцевите крвни садови). Главниот причинител на ангината, коронарната артериска болест, се должи на атеросклероза на срцевите артерии. Терминот потекнува од латинскиот збор angina (инфекција на грлото), чие потекло е од грчкиот γχόνη, ankhonē (гушење), и од латинскиот збор pectus (гради). Според ова, може да се преведе како „чувство на стегање во градите“.
Постои мала поврзаност помеѓу интензитетот на болката и степенот на недостаток на кислород во срцевиот мускул (т.е. може да има остра болка со мал или без ризик од срцев удар, а срцев удар може да настане и без болка).
Симптоми на нестабилна ангина претставуваат напади кои сè повеќе се влошуваат, ненадејни напади при мирување и напади кои траат повеќе од 15 минути (обично се проследени со слични симптоми како кај акутен коронарен синдром). Ваквиот напад може да доведе до миокардичен инфаркт (срцев напад) затоа се третира како таков и бара итна медицинска интервенција.
Стабилна ангина
Стабилната ангина, исто така позната и како ангина при напор, е поврзана со миокардичната исхемија. Типични симптоми на стабилна ангина се непријатно чувство во градите и слични симптоми предизвикани од некаква активност (трчање, пешачење итн.) и со мали или без никакви симптоми при мирување. Симптомите обично се намалуваат по престанокот со активностите и престануваат кога ќе се продолжи со активноста. На овој начин, може да се смета дека стабилната ангина е слична на симптомите на клаудикација.
Нестабилна ангина
Нестабилна ангина (НА) (или „влошувачка ангина“ која е вид на акутен коронарен синдром) се дефинира како ангина пекторис која е променлива или се влошува. Опфаќа најмалку една од овие одлики:
НА може неочекувано да настане при мирување што може да биде сериозен показател за претстоен срцев напад. Она по што стабилната ангина се разликува од нестабилната (освен по симптомите) е патофизиологијата на атеросклерозата. Патофизиологијата на нестабилната ангина е намалувањето на коронарниот проток како резултат на променлива агрегација на тромбоцитите при навидум нормален ендотел, коронарни артериски спазми или коронарна тромбоза. Процесот започнува со атеросклероза и кога ќе дојде до воспаление, настанува активна плака која се подвргнува на тромбоза и резултира во акутна исхемија која, откако ќе навлезе калциум, на крај доведува до некроза на клетките. Истражувањата покажуваат дека 64% од сите случаи на нестабилна ангина настануваат помеѓу 22:00 и 08:00 часот кога пациентите мируваат.
Кај стабилната ангина, атеромот кој се развива е прекриен со влакнеста капсула. Кај нестабилната ангина, оваа капсула (атеросклерозната плака) може да пукне при што засирената крв уште повеќе ќе го намали луменот на коронарниот сад. Ова објаснува зошто нестабилната ангина може да настане и без физичка активност.
Знаци и симптоми
Пациентите со ангина повеќе се жалат на непријатност во градите отколку на вистинска болка: непријатноста обично ја објаснуваат како притисок, тешкотија, напнатост, стегање, чувство на печење или на давење. Покрај непријатноста во градите, ангината може да предизвика болки и кај епигастриумот (горниот дело од абдоменот), грбот, вратот, вилицата или рамениците. Ова се објаснува со концептот на симптоматична болка и се должи на ’рбетниот дел кој, без да ги разликува, истовремено прима висцерални реакции од срцето и кожни реакции од делови од кожата утврдени од дерматомот на тој ’рбетен нерв. Симптоматичната болка обично се појавува кај рацете (често кај внатрешниот дел на левата рака), рамениците и вратот поточно кај вилицата. Ангината обично настанува при напор или емоционален стрес. Може да се влоши при ниски температури или ако лицето е прејадено. Болката може да е проследена со недостаток на воздух, потење и, во некои случаи, со мачнина при што пулсот се забрзува, а крвниот притисок се покачува. Доколку болката во градите трае само неколку секунди, најверојатно не станува збор за ангина.
Миокардичната исхемија настанува кога миокардот (срцевиот мускул) не прима доволно крв и кислород за да функционира нормално. Ова може да се случи поради тоа што миокардот бара повеќе кислород или не е доволно снабден со истиот. Несоодветната перфузија на крвта и намаленото снабдување со кислород и хранливи производи се директно поврзани со блокираните или стеснетите крвни садови. Кај некои лица се појавуваат „автономни симптоми“ (поврзани со зголемената активност на автономниот нервен систем) како што се гадење, повраќање и бледило.
Најголемите ризични фактори за настанувањето на ангината се пушење цигари, дијабетес, висок холестерол, висок крвен притисок, недоволна физичка активност и семејна историја на предвремена срцева болест. Еден вид на ангина (Принзметалова ангина) настанува кај пациенти со нормални коронарни артерии или мал степен на атеросклероза. Почеста е кај помладите жени и се смета дека ја предизвикуваат спазми на артеријата.
Состојби кои ја влошуваат или причинуваат ангината
Едно истражување покажало дека пушачите со болест на срцевите артерии имале позголемена активност на симатичкиот нерв отколку оние кои немаат таква болест. Ова дополнително го зголемува крвниот притисок, пулсот и периферната васкуларна отпорност поврзани со никотинот што може да доведе до повторливи напади на ангина. Покрај тоа, ЦКБ (Центар за контрола на болести) известува дека ризикот од КСБ (Коронарна срцева болест), удар и ПВБ (Периферна васкуларна болест) се намалува за една до две години по престанувањето со пушење. Друго истражување покажало дека, по година дена од првиот напад, кај мажите пушачи под 60 години ангината се намалила за 40%, но кај оние што престанале да пушат. Истражувањата откриле престанувањето со пушење носи и краткотрајни и долготрајни придобивки.
Други срцеви проблеми
Миокардичната исхемија може да настане од:
Атеросклерозата е најчеста причина за стеноза (ги стеснува крвните садови) на срцевите артерии, а со тоа и за ангина пекторис. Некои пациенти со болка во градите имаат нормално или минимално стеснување на срцевите артерии и кај нив поголеми се шансите болката да е предизвикана од вазоспазам, понекогаш во контекст на Принзметалова ангина и синдром икс.
Миокардичната исхемија исто така може да биде резултат на фактори кои влијаат врз составот на крвта како што се намалената капацитет на крвта за носење кислород која што може да се забележи кај тешката анемија (мал број на црвени крвни зрнца) или долготрајното пушење цигари.
Патофизиологија
Ангината настанува таму каде што не е изедначена потребата и доставувањето на кислород. Оваа нерамнотежа може да доведе до зголемување на потребата за кислород (на пример при вежбање) без соодветно зголемување на доставувањето (на пример при затнување или атеросклероза на коронарните артерии).
Дијагноза
Ангината е можна кај луѓе со стегање, тапа болка или тешкотија во градите која е:
Болката предизвикана од ангина обично не е ни силна, ни остра, ниту пак и влијае дишењето. Алкалините и обичната аналгезија обично не ја намалуваат болката. Ако непријатноста (на кое било место) во градите е предизвикана од напор, а се намалила со мирување и со глицерил тринитрат, тогаш веројатноста за ангина се зголемува.
Кај пациентите со ангина кои во одреден момент не чувствуваат болка во градите, електрокардиограмот (ЕКГ) е нормален, освен ако во минатото немале други срцеви проблеми. За време на траењето на болката, може да се забележи опаѓање или покачување на СТ-сегментот. За да се добијат овие промени, може да се изврши ЕКГ тест со вежбање (тест со лента за трчање) за време на кој пациентот вежба додека не се измори, не остане без здив или, најважно, додека не почне да чувствува болка. Доколку настанат вообичаените промени во ЕКГ (најчесто повеќе од 1 мм рамно или намалено опаѓање на СТ-сегментот), се смета дека се работи за ангина. Дури и постојаното следење на крвниот притисок и пулсот може да не доведе до некој заклучок што се однесува на ангината. Тестот со вежбање е корисен и при барање на други маркери за миокардична исхемија: резултатот од крвниот притисок (недоволен резултат, особено ако има низок систолен притисок), дисритмија и хронотропски резултат. Други алтернативи на стандардиот тест со вежбање се талиум сцинтиграм (кај пациенти кои не можат доволно да вежбаат за тестот со вежбање, на пример поради астма или артритис или кај кои ЕКГ-то при мирување е премногу абнормално) или стрес екокардиографија.
Парабола (книжевност)
Парабола (од грчкиот збор парабола - споредба, пример) — во книжевноста е стилска фигура или слика. Слично на басната, има иста цел, да поучува, но сепак се разликува од неа. Во параболата носители на дејството најчесто се луѓе; таа е поопширна и напишана во повозвишен стил; изразува некоја возвишена вистина; повеќе учи што треба да прават луѓето, за разлика од басната која повеќе укажува на човечките пороци и недостатоци. Целта на параболата е да укаже на некоја верска или морална вистина. Дејството во параболата е веројатно и се поклопува со стварниот живот, бидејќи носители на дејството се луѓето. Како и басната, параболата има пренесено, алегорично значење, само што во неа алегоријата не се разрешува, како што понекогаш изгледа во басна, бидејќи може лесно да се погоди. Исто како и басната, параболата може да се напише во стих или проза.
Ангина пекторис
Дијагноза
Кај пациентите кај кои може да се донесе дијагноза со вакво неагресивно тестирање, коронарниот ангиограм обично се изведува за да се открие зошто настанала коронарната рана и дали лицето ќе биде кандидат за ангиопластика, вградување на бајпас на коронарната артерија, лечење само со лекови или на друг начин. Едно истражување покажало дека зачестеноста се постигнува кога се покачува крвниот притисок и се забрзува пулсот. Зачестеноста нормално варира но опсегот е од 45 до 50 kHz за срцев напад или срцева инсуфициенца. Пациенти кои директно можат да подлежат на ангиографија се оние кои се хоспитализирани со нестабилна ангина (или поновиот термин „високоризични акутени коронарни синдроми“), со исхемични промени на ЕКГ-то при мирување или со покачени срцеви ензими како што е тропонинот.
Парабола (книжевност)
Познати се параболите од Светото писмо: за сејачот и семето, за блудниот син, за милостивиот Самарјанин. Параболата се појавува и во фикцијата. Параболи пишувале и големите писатели: Гелерт, Хердер, Гете, Шилер, Шамисо, Толстој, итн.
Ангина пекторис
Лекување
Лековите можат да ги ублажат симптомите на ангина пекторис, но темелното менување на исхраната и начинот на живеење претставуваат важен дел на секоја програма за лекување на ангина пекторис. Пред да земете каков било лек, внимателно разгледајте ги неговите својства и семејната историја на болеста со лекарот. Многу лекови не би смееле да се мешаат со други лекови или природни материи, а, исто така, ќе мора да се погрижите вашиот лекар да знае за какви било. веќе постоечки здравствени тегоби кои можеби ги имате.
Конвенционална медицина
Ако имате Ангина пекторис, лекарот, без сомение, ќе Ви ја спомне важноста на здравиот начин на живеење кој вклучува правилна исхрана, телесни вежби, контролирање на сопствената тежина и непушење. Покрај сето тоа, повеќето пациенти со Ангина пекторис земаат и пропишан лек. Постојат три основни видови лекови за Ангина пекторис: нитрати, бета-адренергични блокатори и блокатори на калциумовите канали. Во лекувањето на ангина пекторис лекарите често применуваат комбинација на овие леков. Нитратите кои ги шират коронарните артерии и дозволуваат поголем проток на крвта, се испробан и евтин начин на лекување. Нитроглицеринот, е најраширениот нитрат; може да се зема кога е потребно и може да помогне во рок од неколку минути. Исто така, предизвикува главоболки кај приближно половината од корисниците. Бета-адренергичните блокатори, кои се користат за да се намали бројот на отчукувањата на срцето, да се намали крвниот притисок и да се намали количеството на кислород што го троши срцето, делотворни се во комбинација со нитритите или сами. Блокаторите на калциумовите артерии, а некои, исто така, ги забавуваат отчукувањата на срцето. Пациентите со тежок облик на нестабилна Ангина пекторис често во почетокот се лекуваат со антикоагуланс хепарин заедно со ацетилсалицилна киселина ( на пр. Аспирин), нитрати и бета-блокатори. Ако лекувањето со лековите не дејствува или е недоволно, може да се разгледа можноста за ангиопластика на коронарните артерии или операции на премостување. Ангиопластиката-катетерската техника со која се прошируваат затнатите артерии стана релативно рутинска постапка; операцијата на премостување, со која крвотокот се пренасочува околку затнатите артерии, се применува во многу тешки случаи.
Алтернативни начини на лекување
Секогаш посоветувајте се со лекар ако сметате дека имате ангина пекторис. Наведените алтернативни начини на лекување можат да помогнат да се намалат симптомите или да се спречат нападите, но би требало на нив да гледате како на дополнение, а не замена на грижата на конвенционалната медицина.
Акупресура
Симптомите на ангина пекторис може да се намалат со притискање на точките Мочен меур 15, Перикард 5, Перикард 6 и Слезина 6 најмалку една минута.
Ајурведска медицина
Се покажало дека ајурведската смеса на треви и минерали, познати како Абана, значително ја намалуваат зачестеноста и тежината на ангина пекторис; посоветувајте се со практичар во поглед на тој специфичен лек.
Келациско лекување
Иако спорно, келациското лекување го бараат илјадници заболени од ангина пекторис. Неговите поборници тврдат дека е поевтино и посигурно од многу конвенционални лекови ил хируршки зафати и подеднакво делотворно. Критичарите се упорни во барањата дека тоа мора да помине строга научна проверка пред да се вброи во редовите на стандардните начини на лекување на ангина пекторис и артериосклероза. Ако се решите да го пробате келациското лекување, се разбира, побарајте практичар кој има свидетелство на едно од главните американски келациски здруженија.
Лекување со лековити билки
Глогот (Crataegus laevigata) е одлично долгорочно средство за јакнење кај ангина пекторис затоа што истовремено ги шири коронарните артерии и го смирува срцето. Тој често е составен дел во лекувањето на ангина пекторис со лековити билки.
Хомеопатија
За моментна помош во текот на акутен напад, се препорачува Cactus grandiflorus. Тоа може да донесе олеснување, ако во текот на нападот се чувствувате како градите да Ви се стегнати со метален обрач. Меѓу долгорочните лекови кои лекарот хомеопат би можел да Ви ги препише се вбројуваат Nux vomica и Arsenicum album.
Начин на живеење
Познато е дека одредени материи кои го загадуваат воздухот, особено јаглерод моноксид, ја влошуваат и засилуваат ангината пекторис. За да го избегнете јаглерод моноксидот, избегнувајте готутунскиот чад и останете дома во деновите кога има многу смог. Избегнувајте алкохол и пијте малку додека сте под лекови против ангина пекторис поради можните штетни реакции. Лесното вежбање аеробик е многу полесно за пациентите со ангина пекторис. Постепено градете ја издржливоста и во студено време вежбајте во затворен простор. Се разбира, советувајте се со Вашиот лекар пред да почнете со програмата за вежбање.
Психосоматско лекување
Ако забележите дека имате тешкотии при контролата на емоции или нивото на стрес мора да научите да се олабавувате. Многу техники на олабавување од биофидбекот(biofeedback) до јогата, можат многу да Ви помогнат. Изберете метод од кој се чувствувате пријатно и држете сè до него; успехот на техниката на олабавување се разликува од лице до лице и со текот на времето се подобрува.
Исхрана
Главните цели во лекувањето преку исхраната во случаите на ангина пекторис се да се подобри дотокот на крв во срцето и енергетскиот метаболизам на срцето така што ќе му биде потребно помалку кислород. Главниот начин на подобрување на крвотокот е надгледување на артериосклерозата, а потрошувачката на помали количества заситени масти и холестерол е важен прв чекор. За да го подобрите енергетскиот метаболизам, се разбира, мора да се погрижите да добивате доволно магнезиум во исхраната или во рамките на мултивитаминските додатоци. Можете, исто така, да го замолите лекарот да Ви препорача соодветна дополнителна доза на Л-карнитин и коензим Q10, хранливи материи кои се наоѓаат во организмот и кои го подобруваат енергетскиот метаболизам и често се исцрпуваат кај пациентите со срцеви заболувања.
Тест за оптоварување
Телесните вежби со Ангина пекторис се сложена работа. Ако се изведуваат како што треба, можат да го спречат влошувањето на Ангина пекторис; ако се вршат претерано, болеста ќе се влоши дО таа мера што може да стане ризична за животот. Па колку е тогаш премногу? Ако сакате да почнете со програмата за вежбање, треба прво да го направите тестот за оптоварување- кој се нарекува и проверка на „поднесување на телесните течности“, или тест за оптоварување на подвижна лента. Испитувањето трае околу половина час. Ќе Ви стават електроди на градите и манжетна за мерење на притисок на раката, па ќе почнете да вежбате на подвжна лента или трим-велосипед; како времето ќе минува така вежбањето ќе станува се потешко. Со следење на Вашите отчукувања на срцето, крвниот притисок, и ЕКГ, лекарот ќе може да ги одреди границите на телесниот напор кој можете да го поднесете. Со тоа сознание, можете да планирате здрава програма на вежбање.
Лекување дома
Ако имате напади на Ангина ноќе, обидете се да ја подигнете перницата на креветот од 8 до 10см. Со тоа го намалувате работното оптоварување на срцето предзвикано од враќањето на венската крв. Ако почувствувате дека нападот се јавува додека лежите, седнете и спуштете ги стапалата на подот. Ако болката трае земете го препишаниот лек Една таблетка со ацетилсалицилна киселина дневно со лекарска дозвола, може да ја намали опасноста од срцев удар и нестабилната Ангина пекторис Минувајте најмалку 1 час варејќи го тешкиот оброк; познато е дека телесниот напор по јадењето предизвикува напади. Престанете да пушите, затоа што тоа многу ја влошува болеста Ангина пекторис. Не земајте контрацепциски таблети ако имате Ангина пекторис; естрогените се поврзани со зголемената опасност од згрутчување на крвта.
Превенција
Усвојте ја исхраната со малку маснотии и малку холестерол кој ќе Ви помогне артериите да Ви бидат без масни наслаги. Вежбајте! Кај лица кои вежбаат помала е веројатноста дека ќе имаат вижок килограми и дека ќе добијат артериосклероза Научете да ги контролирате емоциите, и не дозволувајте тие да Ве контролираат Вас. Поголема е веројатноста дека ќе добијат ангина пекторис оние луѓе кои го задржуваат стресот во себе; многу заболени од ангина пекторис наведуваат дека емоционалните изливи ги забрзуваат нападите. Ако пушите, престанете да пушите.
Можна ангина
За луѓето кои ги имаат следниве симптоми, бидејќи можат да имаат нестабилна ангина, потребно е хоспитализирање: болка при мирување (која може да настане и во текот на ноќта), при минимален напор, ангина која брзо напредува и покрај зголемената медицинска терапија. Сите лица со можна ангина да се упатат во служба за проценка на градна болка за да се потврди дијагнозата и да се процени сериозноста на коронарната срцева болест.
Епидемиологија
Се смета дека околу 6.3 милиони Американци ја искусиле ангината. Ангината претставува симптом за коронарна артериска болест повеќе кај жените отколку кај мажите. Шансите за ангина се зголемуваат со возраста, а најчесто се појавува на 62,3 години. Пет години откако се појавила, 4.8% од лицата починале од коронарна срцева болест. Мажите со ангина имале зголемен ризик за смрт како резултат на акутен миокардичен и коронарна срцева болест кои ги предизвикала ангината. Слични статистики важат и за Западниот свет. Сите видови на коронарна срцева болест не се толку вообичаени за третиот свет бидејќи ризичните фактори се повообичаени за Западот и земјите во кои е усвоена западната култура. Затоа, може да се објасни како болест која се шири. Како што е објасенто на мрежното место The China Study, прифаќањето на богатиот начин на исхрана од Западот и, како последица на тоа, почестото пушење, дебелината и други ризични фактори веќе довеле до зголемен број на случаи со ангина и други болести поврзани со неа во земји како што е Кина. Ангината неодамна беше поврзана со изложеноста на возрасните Американци на Бисфенол А.
Историја
Концептот на Hritshoola, што буквално значи срцева болка, бил познат на Shushruta (во 6 век п.н.е.). За состојбата опишана од Shushruta, Dwivedi & Dwivedi (2007 година) забележал дека: „Ги опфаќа сите основни компоненти на денешната дефиниција т.е. местото на кое се појавува, причината, факторите кои ја влошуваат и олеснуваат болката и каде треба да се упати лицето. Според него, ангината е болка во градите во областа пред срцето, моментална е, настанува при напор, чувствителна, со чувство на печење и која се намалува при мирување. Тој исто така ја поврзал ваквата болка со дебелината (medoroga)“.
Младост (езеро)
Младост (или Велешко Езеро) — вештачко езеро северно од градот Велес, на земјиште кое е во сопственост на Република Македонија. Сообраќајниот пристап е преку асфалтиран месен пат од правец на Велес кој оди по брегот на езерото, минува низ браната и продолжува до автопатот Скопје-Велес. Во рамките на месноста постои асфалтиран пат кој го поврзува месниот пат со комплексот на мотели. Крај самото езеро работат многу посетуваните и познати места: мотелот „Романтик“, а на водите на самото езеро работи мотел-ресторан на бродот „Панини“. Езерото било изградено со цел за наводнување на лозовите насади и земјоделските плантажи во околината кои често страдале од суши во минатото.